bindalsbåt
Store norske leksikon,Teknologi og industri,Transport,Sjøfart og skipsindustri,Skip og skipstyper,Historiske båttyper,Norske tradisjonsbåter,Nordnorske tradisjonsbåter
Bindalsbåt, eller bindaling, er navn brukt om nordlandsbåter bygd i Bindal på Helgeland. Båtbyggerne i Bindal var kjent for å bygge vakre og lette småbåter, særlig tororinger og hundromsfæringer, ofte kalt bindalsfæring.
Båtbygging i Bindal Første kjente omtale av båtbygging i Bindal ble gjort av Snorre Sturlason, og produksjonen nådde sitt toppunkt i tiden mellom 1860 til 1880. Mens tradisjonell bygging av småbåter forsvant mange steder langs kysten, som i Rana og Saltdalen, var det fremdeles relativt stor produksjon i Bindal til utpå 1970-tallet. Båtbyggingen i Bindal var derfor viktig for at tradisjonen med bygging av nordlandsbåter har blitt holdt levende. Les mer i Store norske leksikon nordlandsbåter den nordnorske båtreformen Bindal Helgeland Nordland